Pielikuma 3.pielikums

Ministru kabineta

2012. gada ..................

rīkojumam Nr. ...........

|  |
| --- |
| **Iepriekš noteiktā projekta kopsavilkums**  |
| **PROJEKTA APRAKSTS**  |
| **1. Vispārīga informācija**  |
| 1.1. Projekta nosaukums  | **Tehnoloģiju inkubators**  |
| 1.2. Projekta sākuma datums  | 01.11.2012. |
| 1.3. Projekta beigu datums  | 30.04.2016.[[1]](#footnote-1) |
| **2. Projekta īstenotājs**  |
| 2.1. Iestādes nosaukums  | **Latvijas Universitātes, Rīgas Tehniskās universitātes un SIVA izveidota iestāde.**  |
| 2.2. Adrese | [n/i](http://maps.google.com/maps/ms?ie=UTF8&hl=lv&vps=1&jsv=166d&oe=UTF8&msa=0&msid=110776175813437206721.00046e6e8b1d3023721bf&mid=1247347667)  |
| 2.3. Kontaktpersona  | Vārds, uzvārds: | [Matīss](http://maps.google.com/maps/ms?ie=UTF8&hl=lv&vps=1&jsv=166d&oe=UTF8&msa=0&msid=110776175813437206721.00046e6e8b1d3023721bf&mid=1247347667) Neimanis  |
| Amats: | [Latvijas Universitāte, Inovāciju centra vadītājs](http://maps.google.com/maps/ms?ie=UTF8&hl=lv&vps=1&jsv=166d&oe=UTF8&msa=0&msid=110776175813437206721.00046e6e8b1d3023721bf&mid=1247347667)  |
| Kontaktinformācija (e-pasts, telefona numurs, fakss) | +371 67034414, matiss.neimanis@lu.lv |
| **3. Indikatīvie finanšu dati\*** |
| 3.1. Plānotās kopējās izmaksas (EUR) | 1 830 000 |
| 3.2. Plānotās attiecināmās izmaksas (EUR) | 1 830 000 |
| 3.3. Plānotā grantu likme (%) | Atbalsta intensitāte Tehnoloģiju inkubatora operatora vadības un administratīvajiem izdevumiem būs 100 %.Atbalsta intensitāte būvniecībai un iekārtu iegādei būs 50 %.Grantu likme kopā - 61 % |
| 3.4. Plānotais grantu apmērs (EUR) | 400 000 – vadības un administratīvās izmaksas.215 000 – būvniecības izmaksas.500 000 – iekārtu iegāde. |
| 3.5. Plānotais nacionālais līdzfinansējums (%) | 39 % |
| 3.6. Plānotais nacionālais līdzfinansējums (EUR) | 715 000, ko nodrošina Rīgas Tehniskā universitāte un Latvijas Universitāte |
| \* Finanšu dati ir informatīvi un var mainīties Programmas saskaņošanas procesā  |
| **4. Pamatinformācija un pamatojums** |
| Latvijā ir izveidoti vairāki atbalsta instrumenti dažādās jomās. Pamatā tos var iedalīt divās grupās:* Pasākumi, kuru mērķis ir uzsākt uzņēmējdarbību vai veicināt P&A komercializāciju: atbalsts inovāciju un uzņēmējdarbības uzsākšanas veicināšanai (Ideju Kauss, Komercializācijas reaktors, Sēklas forums, Studentu mācību komersanti u. c.), Tehnoloģiju pārneses kontaktpunkti.
* Pasākumi esošajiem komersantiem (jo īpaši MVU): Kompetences centri, granti jaunu produktu un tehnoloģiju izstrādei un attīstībai, riska kapitāla fondi un sēklas kapitāla fondi, aizdevumi komersantiem, tostarp uzņēmējdarbības uzsākšanai, garantiju fonds.

Vienlaikus joprojām ir nepieciešama centralizēta iestāde, kas koordinētu un atbalstītu komersantus tehnoloģiski intensīvās nozarēs un sniegtu sākotnēju atbalstu fiziskām personām ar mērķi uzsākt saimniecisko darbību. To var sasniegt, izveidojot Tehnoloģiju inkubatoru. Latvijas Republikas Izglītības un zinātnes ministrijas rīkotajā diskusijā, kuras rezultātā tika sagatavots „Par nepieciešamo atbalstu jaunu eksportspējīgu produktu radīšanai sadarbībā ar Latvijas zinātniekiem” (Izglītības un zinātnes ministrija, apstiprināts 2010.gada 1.jūnijā), zinātnieki, uzņēmēji un augstas dažādu ministriju amatpersonas atzina, ka Latvijā trūkst tieši Tehnoloģiju inkubators.Tehnoloģiju inkubators veiktu šādus pienākumus:1. Veicinātu Tehnoloģiju inkubatora darbību, organizētu informatīvus pasākumus un piesaistītu iespējamos dalībniekus;
2. Palīdzētu LIAA bilaterālā fonda aktivitātēs un sekmētu partnerības starp komersantiem (t.sk. ar Norvēģijas);
3. Nodrošinātu, izvēlētos un uzraudzītu Tehnoloģiju inkubatora vadības komandu;
4. Veiktu komersantu un fizisku personu ar mērķi uzsākt saimniecisko darbību sākotnējo pārbaudi un iesniegtu LIAA pretendentu sarakstu un to novērtējumu neliela apjoma grantu shēmas ietvaros. Komersants un fiziska personu ar mērķi uzsākt saimniecisko darbību var saņemt atbalstu tikai pozitīva LIAA lēmuma gadījumā un LIAA noteiktajā apmērā;
5. Sniegtu pakalpojumus Tehnoloģiju inkubatora ietvaros un iegādātos nepieciešamos pakalpojumus;
6. Ja nepieciešams, sniegtu konsultācijas LIAA un Vērtēšanas komisijai par atklāto konkursu projektiem;
7. Uzraudzītu komersantu un fiziskās personas ar mērķi uzsākt saimniecisko darbību progresu un plānoto rezultātu sasniegumus;
8. Ziņotu LIAA par iepriekš noteiktā projekta īstenošanu, apkopotu rēķinus un citus izdevumu apliecinošus dokumentus un iesniegtu tos un citu nepieciešamo informāciju LIAA;
9. Izstrādātu ilgtspējīgas inkubācijas un komercializācijas darbības vīziju un stratēģiju.

Šāda visaptveroša iestāde ļautu pilnīgi izmantot nozares potenciālu, un tas būtu nozīmīgs solis komersantiem virzoties tālāk atbalsta saņemšanai no tirgū esošiem instrumentiem un fiziskām personām ar mērķi uzsākt saimniecisko darbību, veicot izvērstu piedāvātas biznesa idejas analīzi. Izvēloties izveidot Tehnoloģiju inkubatoru, tiek risināti visbūtiskākie veiksmīgu jaunu tehnoloģiju komersantu izveides aspekti: piekļuve agrīnās stadijas kapitālam un ekspertu konsultācijām, pārvēršot idejas taustāmos biznesa modeļos. Iepriekš noteiktā projekta īstenošanas rezultātā ir sagaidāms, ka tiks radīti inovatīvi produkti un izstrādātas inovatīvas tehnoloģijas, kas sekmētu videi draudzīgākas, zināšanu ietilpīgas ražošanas attīstību, kā rezultātā būtu iespējams efektīvāk izmantot esošos dabas un enerģijas resursus un mazināt vides piesārņojumu. Kā arī Tehnoloģiju inkubatora izveidošana un iepriekš noteiktā projekta īstenošana veicinās jaunu „zaļo” darba vietu radīšanu un esošo saglabāšanu un veidos pamatu stabilai un ilgtspējīgai „zaļo” nozaru attīstībai Latvijā. |
| **5. Informācija par projekta īstenotāju un projekta partneri (-iem)**  |
| Tehnoloģiju inkubators būs Latvijas Universitātes, Rīgas Tehniskās universitātes un SIVA izveidota institūcija. Latvijas Universitātē ir 13 fakultātes, 9 pētniecības institūti un 9 pētniecības institūti, kas darbojas kā Universitātes aģentūras, bez tam Universitātē studē ap 15 000 pilna laika studenti un strādā ap 1300 akadēmiskie darbinieki (ieskaitot aģentūras). Latvijas Universitāte ir atzīta par tās pētījumiem par materiālu zinātni, informācijas un komunikāciju tehnoloģijām, procesu simulāciju un sociāli-ekonomisko, kā arī vides un veselības problēmām pārejas periodā. Rīgas Tehniskajā universitātē ir 8 fakultātes, 35 pētniecības institūti un 30 pētniecības laboratorijas. Turklāt šajā universitātē studē ap 15 000 pilna laika studenti, strādā 531 pilnas slodzes akadēmiskais darbinieku un 412 pētnieki. Rīgas Tehniskā universitāte ir uzsākusi RTU Attīstības projektu: tas paredz izveidot vienotu universitātes pilsētiņu Ķīpsalā, kā arī izveidot modernākos inženierzinātņu centrus Baltijas reģionā. SIVA ir 1968. gadā dibināta valsts korporācija. SIVA mērķis ir attīstīt spēcīgus reģionālos un vietējos industriālos klasterus ar infrastruktūras, investīciju un zināšanu tīklu, kā arī inovāciju centru palīdzību.Bez tam tiks izveidota Tehnoloģiju inkubatora konsultatīvā padome, kurā darbosies EM, LIAA, Norvēģijas Inovāciju aģentūras, SIVA, Latvijas Universitātes, Rīgas Tehniskās universitātes un iespējams citu iestāžu pārstāvji. Tehnoloģiju inkubatora konsultatīvā padome būs atbildīga par Tehnoloģiju inkubatora darbības pārskatīšanu un izmaiņu un uzlabojumu ierosināšanu. Tehnoloģiju inkubatora vadībā būs jāiekļauj speciālisti, kuriem ir pieredze biznesa ideju attīstībā, komercializācijā un ārējā finansējuma piesaistē.  |
| **6. Darbības apraksts**  |
| Lai nodrošinātu inovatīvu komersantu un fizisku personu ar mērķi uzsākt saimniecisko darbību vajadzības, Tehnoloģiju inkubatorā tiks nodrošināti šādi pakalpojumi:1) Telpu noma un apsaimniekošana (aprīkotu un neaprīkotu darba telpu noma, elektrība, gāze, ūdens, apkope, drošība, atkritumu apsaimniekošana);2) Komunikāciju pakalpojumi (internets, telefons un juridiskā adrese)3) Uzņēmējdarbības vadības konsultācijas (biznesa plāna novērtēšana un sagatavošana), (grāmatvedība), (papildu finansējuma piesaiste (kredītiestādes aizņēmumi, riska kapitāls, biznesa eņģeli)), (papildu atbalsta iespējas (informācija un konsultācijas attiecībā uz citiem atbalsta instrumentiem, piemēram, EEN (Eiropas Uzņēmējdarbības atbalsta tīkls), Altum)), (pārdošanas un tirdzniecības konsultācijas (tirgus noteikšana) (juridiskie pakalpojumi) (līguma sagatavošana ar vietējiem piegādātājiem un klientiem, darba līguma sagatavošana un līguma sagatavošana dažādās valodās), (vietēja un starptautiska līmeņa sadarbības organizēšana), (ar cilvēkresursiem saistīti pakalpojumi);4) Intelektuālā īpašuma aizsardzības konsultācijas;5) Pētniecības un attīstības konsultācijas;6)Virtuālās inkubācijas pakalpojumi – Tehnoloģiju inkubatora operators sniegs pakalpojumus komersantiem ārpus Tehnoloģiju inkubatora telpām;7) Pārbaudes un laboratoriju testi;8) Administratīvie pakalpojumi;9) Citi nepieciešamie pakalpojumi, kas tiks iepirkti.Iepriekš noteiktajā projektā ir paredzēti rekonstrukcijas darbi un iekārtu iegāde. Ņemot vērā, ka tas būs ad hoc valsts atbalsts, tas tiks saskaņots ar Eiropas Komisiju. Tādēļ rekonstrukcijas darbus un iekārtu iegādi plānots veikt 12-18 mēnešus pēc Tehnoloģiju inkubatora darbības uzsākšanas. Vienlaikus komersanti varēs saņemt inkubācijas pakalpojumus, jo telpas būs daļēji pieejamas jau iepriekš noteiktā projekta sākumā. Ņemot vērā, ka Tehnoloģiju inkubatorā esošu komersantu skaits pieaugs pakāpeniski, būs pietiekami laika, lai pabeigtu rekonstrukcijas darbus un iegādātos komersantu vajadzībām nepieciešamo aprīkojumu.  |
|  **7. Projekta mērķis un plānotie rezultāti**  |
| Iepriekš noteiktā projekta mērķis ir izveidot visaptverošu institūciju, kas veicinātu jaunu komersantu izaugsmi un izveidi „zaļo” inovāciju jomā. Iepriekš noteiktā projekta ietvaros sasniedzamais rezultāts ir – Izveidota jaunu komersantu dibināšanai un izaugsmei labvēlīga vide. Rezultāta rādītājs ir nodrošināt komersantiem telpas atbilstoši Programmas Noteikumos noteiktajam līdz 2021. gadam. Papildus projekta iesniedzējam ir noteikts, ka tam uz projekta iesniegšanas brīdi ir jānodrošina telpas inkubācijas pakalpojumu sniegšanai vismaz 200 m2 apmērā, lai nodrošinātu iespēju komersantiem saņemt inkubācijas pakalpojumus jau no iepriekš noteiktā projekta uzsākšanas brīža. Lai nodrošinātu pakāpenisku Tehnoloģiju inkubatora noslodzi, ir jānosaka konkrēts noslodzes pamatrādītājs. Tehnoloģiju inkubatoram ir jāsasniedz vismaz 50 % noslodzes rādītājs otrajā gadā pēc projekta līguma noslēgšanas ar LIAA. Trešajā gadā pēc projekta līguma noslēgšanas ar LIAA Tehnoloģiju inkubatoram ir jāsasniedz vismaz 70% noslodzes rādītājs.Tehnoloģiju inkubatora vadības komanda ir nozīmīgs faktors iepriekš noteiktā projekta sasniegumiem. Vadības komandā būtu jāietilpst dažādu nozaru profesionāļiem, lai tie kopā sniegtu vislabāko atbalstu pirms-inkubācijas un inkubācijas aktivitāšu nodrošināšanai. Plānots, ka Tehnoloģiju inkubatora darbību vadīs 3-8 cilvēki. Cilvēku skaits, kas iesaistīti Tehnoloģiju inkubatora vadībā pakāpeniski pieaugs vienlaikus ar pieaugošo komersantu skaitu Tehnoloģiju inkubatorā. Iepriekš noteiktai projekts ir cieši saistīts ar neliela apjoma grantu shēmu, jo Tehnoloģiju inkubatora operators konsultēs un sniegs pretendentiem pakalpojumus neliela apjoma grantu shēmas ietvaros. Tādēļ iepriekš noteiktais projekts tieši ietekmēs arī rezultātu „Palielināta zaļo darba vietu radīšana un uzņēmējdarbība” un tā iznākumus un rādītājus, kas noteikti Programmas Iesnieguma 3.5.2. punktā „Plānotie Programmas rezultāti” un 3.5.3. punktā „Programmas iznākumi”.

|  |  |  |  |  |
| --- | --- | --- | --- | --- |
| Rezultāts  | Rādītājs | Bāzes vērtība | Mērķa vērtība | Apraksts  |
| 1. Izveidota jaunu komersantu dibināšanai un izaugsmei labvēlīga vide | * Inkubācijas pakalpojumiem ir pieejamas telpas atbilstoši Programmas Noteikumiem
* Uz projekta iesniegšanas brīdi inkubācijas pakalpojumiem ir pieejamas telpas
* Telpu noslodzes rādītājs otrajā gadā pēc projekta līguma noslēgšanas ar LIAA ir vismaz 50 %
* Telpu noslodzes rādītājs trešajā gadā pēc projekta līguma noslēgšanas ar LIAA ir vismaz 70 %
* Vadības komandā ir atlasīti profesionāļi, kas vadīs Tehnoloģiju inkubatora darbību
 | 0000 | Atbilstoši Programmas Noteikumiem200 m2 50%70%3-8 | * Projektu iesniegums un projekta progresa ziņojumi.
* Projektu iesniegums.
* Projektu iesniegumi un projekta progresa ziņojumi.
* Projektu iesniegumi un projekta progresa ziņojumi.
* Pieņemti 3-8 profesionāļi, kas vadīs Tehnoloģiju inkubatora darbību. Projektu iesniegumi un projekta progresa ziņojumi.
 |

 |
| **8. Riska faktoru novērtējums**  |
| Attiecībā uz iepriekš noteikto projektu ir ņemti vērā vairāki riska faktori. Viens no tiem ir iespējamā iepriekš noteiktā projekta noraidīšana. Lai gan šāda varbūtība ir neliela, tai būtu augsta ietekme. Risku var mazināt, paredzot Programmas Noteikumos iespēju atkārtoti iesniegt projekta pieteikumu. Vēl viens risks ir grūtības ar kvalificētu vadības darbinieku piesaisti. Šāda varbūtība ir vidēja, tai būtu augsta ietekme. Risku var mazināt, nosakot atbilstošu algu un novērtējot Tehnoloģiju inkubatora vadības komandas atlases kritērijus pirms LIAA noslēdz projekta līgumu ar Tehnoloģiju inkubatoru. Cits piemērs ir iespēja universitātēm bez maksas piedāvāt Tehnoloģiju inkubatora operatoram savas telpas, lai nodrošinātu iepriekš noteiktā projekta ilgtspēju. Šāda varbūtība ir augsta, un tai būtu augsta ietekme. Risku var mazināt, grozot spēkā esošos tiesību aktus un paredzot Programmai izņēmumu vai iespējas meklēt alternatīvas, piemēram, nomāt telpas vai tās iegūt no citām valsts iestādēm. |
| **9. Horizontālās prioritātes**  |
| **Laba pārvaldība:**Atlases kritērijus un nosacījumus attiecībā uz iepriekš noteikto projektu apstiprinās Ministru kabinets, un ieinteresētās puses varēs iebilst vai ierosināt izmaiņas līdz attiecīgie tiesību akti tiks apstiprināti Ministru kabinetā. Tiks izveidota Tehnoloģiju inkubatora konsultatīvā padome, kurā darbosies Norvēģijas Inovāciju aģentūras, EM, LIAA, SIVA, Rīgas Tehniskās universitātes un Latvijas Universitātes pārstāvji un citu nozaru profesionāļi, lai uzraudzītu iepriekš noteiktā projekta veiksmīgu īstenošanu. Lai nodrošinātu labu pārvaldību, iepriekš noteiktais projekts tiks atlasīts, balstoties uz iepriekš publicētiem atlases kritērijiem, kas būs publiski pieejami ikvienam interesentam. Tiks novērsti interešu konflikti lēmuma pieņemšanas procesā. Vērtēšanas komitejas balsstiesīgie biedri informēs pārējos Vērtēšanas komitejas biedrus, ja tie ir nonākuši interešu konflikta situācijā. Visbeidzot iepriekš noteiktā projekta iesniedzējs tiks informēts par saņemto punktu skaitu un līdz ar to, projekta apstiprināšanu vai noraidīšanu. Visas darbības tiks veiktas saskaņā ar LIAA procedūrām, kuras tiks saskaņotas ar EM.**Vides apsvērumi:**Ņemot vērā, ka Programma, tostarp iepriekš noteiktais projekts tiek ieviesti 21. jomā: „Inovācijas „zaļās” ražošanas jomā”, tiem būs tieša pozitīva ietekme uz vides problēmām, uzlabojot tehnoloģijas un izstrādājot videi draudzīgus produktus. **Ekonomiskā ilgtspēja:**Pirms noslēgt projekta līgumu ar Tehnoloģiju inkubatora operatoru, Vērtēšanas komiteja izvērtēs ierosinātā modeļa ilgtspēju. Ja tas atbildīs Latvijas tiesību aktiem vai būs iespējams veikt nepieciešamās izmaiņas, Latvijas Universitāte un Rīgas Tehniskā universitāte bez maksas nodrošinās savas telpas, lai Tehnoloģiju inkubators turpinātu savu darbību pēc iepriekš noteiktā projekta nobeiguma 2016. gada aprīlī. Tāpat ienākumu plūsmu nodrošinās Tehnoloģiju inkubatora sniegtie pakalpojumi. Visbeidzot Tehnoloģiju inkubatora operators nedrīkst iegūt inkubatorā esošo komersantu akcijas. **Sociālā ilgtspēja:**Uzņēmējdarbības veicināšana risinās problēmas saistībā ar nabadzību un sociālo atstumtību, jo cilvēkiem tiks sniegtas lielākas darba iespējas. Uzņēmējdarbības veicināšana ir tieši saistīta arī ar citu ilgtspējīgas attīstības principu no sociālās perspektīvas – darba iespējas. Visbeidzot, plānots, ka uzņēmēji, Programmas laikā strādājot kopā un saņemot ekspertu palīdzību, uzlabos savas prasmes, kas ir vēl viens ilgtspējīgas attīstības princips no sociālās perspektīvas. |
|

|  |
| --- |
| **10. LAIKA GRAFIKS (MĒNEŠI)** |
| **Nr.** | **Aktivitātes nosaukums** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** | **22** | **23** | **24** | **25** | **26** | **27** | **28** |
| 1. | **Vadība un administrācija**  | x | x | x | x | x | x | x | x | x | x | x | x | x | x | x | x | x | x | x | x | x | x | x | x | x | x | x | x |
| 2. | **Rekonstrukcija[[2]](#footnote-2)** |   |  |  |  |  |  |  |  |  |  |  |  | x | x | x | x | x | x | x | x | x | x | x | x | x | x | x | x |
| 3. | **Iekārtu iegāde**  |   |  |  |  |  |  |  |  |  |  |  |  | x | x | x | x | x | x | x | x | x | x | x | x | x | x | x | x |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **29** | **30** | **31** | **32** | **33** | **34** | **35** | **36** | **37** | **38** | **39** | **40** | **41** | **42** | **N\*** |
| x | x | x | x | x | x | x | x | x | x | x | x | x | x | 42 |
| x | x |  |  |  |  |  |  |  |  |  |  |  |  | 18 |
| x | x |  |  |  |  |  |  |  |  |  |  |  |  | 18 |

Ekonomikas ministrs D.Pavļuts

Iesniedzējs: Ekonomikas ministrs D.Pavļuts

Vīza: Ekonomikas ministrijas valsts sekretārs J.Pūce

22.02.2012 20:38

Una Vanaga

 Tālr. 67013129; Una.Vanaga@em.gov.lv

1. Maksimālais iepriekš noteiktā projekta īstenošanas periods nevar pārsniegt 30.04.2016. [↑](#footnote-ref-1)
2. Rekonstrukcija un iekārtu iegāde tiks uzsākta pēc ad hoc valsts atbalsta apstiprināšanas Eiropas Komisijā. Plānots, ka šis process aizņems 12-18 mēnešus. [↑](#footnote-ref-2)